## Rješenje o odobrenju objavljivanja ponude za preuzimanje društva HUP-Zagreb d.d., Zagreb Expertusu d.o.o., iz Zagreba

### NN 22/2005 (16.2.2005.), Rješenje o odobrenju objavljivanja ponude za preuzimanje društva HUP-Zagreb d.d., Zagreb Expertusu d.o.o., iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

403

Sukladno odredbama članka 13.
stavak 2. Zakona o preuzima­nju dioničkih društava (»Narodne novine« broj
84/02, 87/02 i 120/02), Komisija za vrijednosne papire Republike Hrvat­ske,
teme­ljem Zahtjeva trgovačkog društva EXPERTUS d.o.o., Zagreb, Zelengaj 10, za
odobre­nje objav­ljiva­nja ponude za preuzima­nje javnoga dioničkog društva
HUP–ZAGREB d.d., Zagreb, Trg sportova 9, na sjednici održanoj 10. ve­ljače
2005. godine, donijela je

## RJEŠENJE

1. Trgovačkom društvu EXPERTUS
d.o.o., Zagreb, Zelengaj 10, odobrava se objav­ljiva­nje ponude za preuzima­nje
javnoga dioničkog društva HUP – ZAGREB d.d., Zagreb, Trg sportova 9.

2. Ovo Rješe­nje objavit će se u
»Narodnim novinama«.

```
Obrazloženje
```

I. Trgovačko društvo EXPERTUS
d.o.o., Zagreb, Zelengaj 10 (da­lje u tekstu: Ponudite­lj), podnijelo je
Komisiji za vrijednosne papire Republike Hrvatske (da­lje u tekstu: Komisija),
dana 3. ve­ljače 2005. godine, sukladno odredbi članka 13. stavak 1. Zakona o
preuzima­nju dioničkih društava (da­lje u tekstu: Zakon), Zahtjev za odobre­nje
objav­ljiva­nja ponude za preuzima­nje trgo­vačkog društva HUP–ZAGREB d.d.,
Zagreb, Trg sportova 9 (da­lje u tekstu: Izdavate­lj), ponudu i isprave iz
članka 12. stavak 2. Zakona.

Komisija
je dana 7. ve­ljače 2005. godine zatražila ispravak teksta ponude za preuzima­nje
i dopunu dokumentacije. Pos­ljed­nju dopunu dokumentacije, Komisija je
zaprimila dana 8. ve­ljače 2005. godine, od kada se Zahtjev Ponudite­lja za
odobre­nje objav­ljiva­nja ponude za preuzima­nje smatra urednim.

II.
Sukladno odredbi članka 14. Pravilnika o sadržaju i obliku financijskih i
poslovnih izvješća javnih dioničkih društava (»Narodne novine« broj 118/03), u
svezi s odredbama članka 114. stavaka 1. i 5. Zakona o tržištu vrijednosnih
papira (»Narodne novine« broj 84/02), Izdavate­lj je javno dioničko društvo.

Komisija
je izvršila uvid u podatke sudskog re­gistra na Internetu te utvrdila da teme­ljni
kapital Izdavate­lja iznosi 205.333.200,00 kuna.

Uvidom u podatke Središ­nje
depozitarne agencije d.d., Zagreb, iz predmeta Komisija – dostava podataka o
izdavate­ljima, Klasa: 450-08/04-01/86, utvrđeno je da je Izdavate­lj na zad­nji
dan u mjesecu listopadu, studenom i prosincu 2004. godine, imao više od 100
dioničara.

III. Ponudite­lj je dana 20.
siječ­nja 2005. godine, teme­ljem Ugovora o pristupa­nju novog člana i unosu
dionica u teme­ljni kapital trgovačkog društva EXPEERTUS d.o.o., Zagreb, sklop­lje­nog
s Anđelkom Lekom, Zagreb, Zelengaj 8 i Zdenkom Lekom, Zagreb, Orešići 9, stekao
po nominalnoj vrijednosti od 400,00 po dionici, ukupno 217.096 dionica Izdavate­lja,
što predstav­lja 42,29% teme­ljnog kapitala, odnosno 45,61% od ukupnog broja
glasova koje daju dionice s pravom glasa, a nakon koje­g stjeca­nja Ponudite­lj
raspolaže s ukupno 248.981 dionicom, što predstav­lja 48,50% teme­ljnog
kapitala, odnosno 52,30% od ukupnog broja glasova koje daju dionice s pravom
glasa, te je utvrđeno da je za Ponudite­lja obveza objav­ljiva­nja ponude za
preuzima­nje nastala sukladno članku 4. stavak 1. Zakona.

IV.
Najviša cijena po kojoj je Ponudite­lj stekao dionice s pravom glasa u razdob­lju
od jedne godine prije dana objav­ljiva­nja ponude za preuzima­nje iznosi 400,00
kuna po dionici.

Prema
očitova­njima Zagrebačke burze d.d., Zagreb, i Varaž­dinske burze d.d.,
Varaždin,  dostav­ljenim na zahtjev
Komisije (u predmetu: klasa: 450-08/05-01/43), na Varaždinskoj burzi d.d.,
Varaždin, nije bilo trgova­nja dionicama Izdavate­lja u zad­nja tri mjeseca
prije nastanka obveze objav­ljiva­nja ponude za preuzima­nje, dok prosječna
cijena ostvarena na Zagrebačkoj burzi d.d., Zagreb, u istom razdob­lju iznosi
443,55 kuna po dionici.

Sukladno
odredbi članka 15. stavak 4. Zakona, ukoliko je najviša cijena po kojoj je
Ponudite­lj stekao dionice s pravom glasa u razdob­lju od jedne godine prije
dana objav­ljiva­nja ponude za preuzima­nje niža od prosječne cijene ostvarene
na burzi ili uređenom javnom tržištu, Ponudite­lj u ponudi za preuzima­nje mora
ponuditi najma­nje prosječnu cijenu ostvarenu na burzi ili uređenom javnom
tržištu.

Budući
da je Ponudite­lj u ponudi dostav­ljenoj uz predmetni zahtjev ponudio 435,00
kuna po dionici, Komisija je dana 7. ve­lja­če 2005. godine, zatražila izmjenu
cijene, u ponudi za preu­zima­nje sa 435,00 kuna na 443,55 kuna po dionici, uz
osigurava­nje dodatnih sredstava za plaća­nje 203.486 dionica s pravom glasa na
koje se odnosi ponuda za preuzima­nje sukladno odredbama članka 9. stavci 1. i
3. Zakona.

Ponudite­lj
je dana 8. ve­ljače 2005. godine dostavio novi tekst ponude za preuzima­nje u
kojem je navedeno da Ponudite­lj nudi 443,55 kuna po dionici, te je utvrđeno da
je cijena izražena u ponudi za preuzima­nje u iznosu od 443,55 kn po dionici,
utvrđena u skladu s odredbom članka 15. stavci 3.– 6. Zakona.

V.
Ponudite­lj je vlasnik 248.981 redovne dionice Izdavate­lja, a teme­ljni
kapital Izdavate­lja podije­ljen je na 513.333 redovnih dionica, svaka u
nominalnom iznosu od 400,00 kn. Prema sta­nju u predmetu, novčana sredstva
potrebno je osigurati sukladno odredbi članka 9. stavka 1. Zakona, za plaća­nje
preostalih 203.486 dionica Izdavate­lja s pravom glasa, u iznosu od najma­nje
90.256.215,30 kuna. Uvidom u Garanciju broj 4100117359, koju je dana 2. ve­ljače
2005. godine, u korist svih dioničara Izdavate­lja, izdala Privredna banka
Zagreb d.d., Zagreb, Račkoga 6, s rokom važe­nja 90 dana od dana izdava­nja,
utvrđeno je da je Ponudite­lj osigurao sredstva u iznosu 90.260.000,00 kuna.

VI.
Nada­lje, utvrđeno je da su Zahtjevu priložene potvrde o plaćenoj
administrativnoj pristojbi i naknadi, sukladno odredbama članka 2. točke 24.
Pravilnika o vrsti i visini administrativnih pristojbi i naknada (»Narodne
novine« broj 115/02 i 43/03).

VII. Budući da je Ponudite­lj
Komisiji dostavio izmjenu teksta ponude za preuzima­nje i dokumentaciju na
način kako je to od ­nje­ga zatraženo u pogledu svih utvrđenih nedostataka,
odlučeno je kao u izreci.

VIII. Teme­ljem odredbe članka
8. stavka 4. Zakona o tržištu vrijednosnih papira, ovo Rješe­nje objav­ljuje se
u »Narodnim novinama«.

UPUTA O PRAVNOM LIJEKU

Protiv ovog Rješe­nja žalba nije
dopuštena, ali se može pokrenuti upravni spor podnoše­njem tužbe Upravnom sudu
Repub­like Hrvatske u roku 30 dana od dana primitka ovog Rješe­nja.

Klasa: UP/I-450-08/05-02/16
Urbroj: 567-01/05-4
Zagreb, 10. ve­ljače 2005.

Predsjednik Komisije
**Mi­ljenko Fičor,** v. r.

Rješenje, NN 22/2005-403